CELEX: 62015CN0625
Language: et
Date: 2015-11-23 00:00:00
Title: Kohtuasi C-625/15 P: Schniga GmbH 23. novembril 2015 esitatud apellatsioonkaebus Üldkohtu (kolmas koda) 10. septembri 2015. aasta otsuse peale liidetud kohtuasjades T-91/14 ja T-92/14: Schniga GmbH versus Ühenduse Sordiamet

25.1.2016   
            
            
               ET
            
            
               Euroopa Liidu Teataja
            
            
               C 27/27
            
         Schniga GmbH 23. novembril 2015 esitatud apellatsioonkaebus Üldkohtu (kolmas koda) 10. septembri 2015. aasta otsuse peale liidetud kohtuasjades T-91/14 ja T-92/14: Schniga GmbH versus Ühenduse Sordiamet
   (Kohtuasi C-625/15 P)
   (2016/C 027/31)
   Kohtumenetluse keel: inglise
   
      Pooled
   
   
      Apellant: Schniga GmbH (esindajad: Rechtsanwalt G. Würtenberger ja Rechtsanwalt R. Kunze)
   
      Teised menetlusosalised: Ühenduse Sordiamet, Brookfield New Zealand Ltd, Elaris SNC
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Üldkohtu 10. septembri 2015. aasta otsus liidetud kohtuasjades T-91/14 ja T-92/14;
            
         
               —
            
            
               mõista kohtukulud välja Ühenduse Sordiametilt ja teistelt menetlusosalistelt.
            
         
      Väited ja peamised argumendid
   
   Määruse nr 2100/94 ühenduse sordikaitse kohta (1) artikli 7 kohaldamisel ning komisjoni 31. mai 1995. aasta määruse (EÜ) nr 1239/95 (2) artiklite 22 ja 23 kohaldamisel on Üldkohus rikkunud õigusnormi.
   Üldkohus hindas vääralt Ühenduse Sordiameti juhataja pädevust lisada kontrollimismenetluses täiendavaid omadusi sordile, millele antakse ühenduse sordikaitse.
   Üldkohus hindas vääralt ühenduse sordikaitse taotluse registreerimiskatse puhul kohaldamisele kuuluvate tehniliste ja juhiste õiguslikku laadi, mille tagajärjel hinnati vääralt ajalist raamistikku, mille jooksul võib Ühenduse Sordiameti juhataja otsustada, et uue sordi eristatavuse kindlaksmääramisel võib arvesse võtta uut omadust.
   Üldkohus hindas vääralt õiguskindluse põhimõtte, Ühenduse Sordiameti objektiivsuse põhimõtte ning võrdse kohtlemise põhimõtte kohaldamise mõju seoses Ühenduse Sordiameti juhataja otsustega uue sordi kontrollimisel.
   
      (1)  Nõukogu 27. juuli 1994. aasta määrus (EÜ) nr 2100/94 ühenduse sordikaitse kohta (EÜT L 227, lk 1, ELT eriväljaanne 03/16, lk 390).
   
      (2)  Komisjoni 31. mai 1995. aasta määrus (EÜ) nr 1239/95, milles sätestatakse nõukogu määruse (EÜ) nr 2100/94 rakenduseeskirjad seoses menetlusega ühenduse sordiametis (EÜT L 121, lk 37, ELT eriväljaanne 03/17, lk 327).